el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el en en el el el el el el en en el en el el el el en el el en en el el
Άλλη μια εβδομάδα ολοκληρώθηκε, και ξεκίνησε με έναν αρκετά συναρπαστικό divisional αγώνα που πιθανόν να σημαίνει πολλά στο μέλλον και των δύο ομάδων. Οι προβλέψεις καταρρίπτονται διαρκώς, με τον έναν τραυματισμό να διαδέχεται τον άλλον, αλλά και με τις απρόσμενες εμφανίσεις παικτών κι ομάδων που ίσως δε ξεκίνησαν καλά τη χρονιά. Μπορείτε να προβλέψετε τους τελικούς νικητές των AFC West, NFC South και AFC East; Μάλλον όχι, αλλά εκεί βρίσκεται και το ωραίο του αθλήματος. Πάμε να δούμε ποιοι έκαναν ντόρο την αγωνιστική που μας πέρασε και ποιοι χάθηκαν σε ματς που πλέον είναι must win.
⇑ Η επίθεση των Raiders: Η συγκεκριμένη μονάδα είχε αργήσει να φανεί τις τελευταίες εβδομάδες, στριμώχνοντας τους Raiders στον τοίχο, όσον αφορούσε τη θέση τους στην AFC West. Οι Chiefs προπορεύονταν, και με την αγωνιστική επιβολή τόσο του Kareem Hunt όσο και του Alex Smith, το παιχνίδι της Πέμπτης φάνταζε αρκετά δύσκολο για το Oakland. Με τη σεζόν τους να βρίσκεται καθαρά σε μεγάλο κίνδυνο, οι Raiders “απελευθερώθηκαν” επιθετικά. Με πρωτοστάτη τον αφανή μέχρι τότε Amari Cooper, και την μεγάλη εμφάνιση των Derek Carr και Michael Crabtree, οι Raiders κατάφεραν να δώσουν στο Kansas τη δεύτερη ήττα του, και να παραμείνουν ζωντανοί. Παρόλο που η καλή τους βραδιά τούς κόστισε τον Marshawn Lynch, έπειτα από μια συμπλοκή με τους Chiefs που έμπλεξε και διαιτητές, με την αναπάντεχη ήττα των Broncos από τους Chargers η AFC West παραμένει ανοιχτή για τους Πειρατές, που ελπίζουν να δουν ανάλογες επιδόσεις και στη αφιλόξενη έδρα των Buffalo Bills.
⇑ Joey Bosa: Ο ντόρος που είχε περιβάλλει την άρνηση των τότε San Diego Chargers να ενδώσουν στις συμβολαιογραφικές αιτήσεις του Bosa είχε απασχολήσει όλο τον αθλητικό περίγυρο των μέσων πέρσι, με πολλούς να υποστηρίζουν το νεαρό. Εν τέλει, οι διαφωνίες λύθηκαν, κι ο Bosa πλαισίωσε τον Melvin Ingram στην εμπροσθοφυλακή των Chargers, προσπαθώντας να αναβαθμίσει μια άμυνα που είχε χρόνιο πρόβλημα στο να ασκεί πίεση στους αντιπάλους. Έκτοτε, ο απόφοιτος του Ohio State διαπρέπει, κι η απόδοσή του ενάντια στους ξεκούραστους Denver Broncos σημείωσε άλλο ένα μεγάλο ματς στη μικρή του καριέρας.
Σε συνδυασμό με τους Chris McCain και Ingram, o Bosa ήταν αδιαμφισβήτητα ο καταλύτης της επιθετικής ανικανότητας των Broncos, κι ιδίως του Trevor Siemian. Ξεπερνώντας το εμπόδιο του rookie Garett Bolles, o Bosa σημείωσε 2 sacks κι 6 pressures, ασφυκτιώντας την αριστερή πλευρά της επίθεσης. Το μέλλον παραμένει λαμπρό για το νεαρό και τη γραμμή των Chargers, ειδικά αν σκεφτεί κανείς ότι παραλίγο να κατέληγε σε άλλη ομάδα.
— Pro Football Focus (@PFF) October 23, 2017
⇑ Aaron Jones: Αστέρα quarterback δεν έχουν πλέον, η ομάδα τους έχασε ενάντια στους Saints, και το τρένο που όδευε για playoffs μοιάζει να έχει εκτροχιαστεί. Ωστόσο, αυτό δεν αναιρεί ότι ο Aaron Jones, με τον πρόσφατο τραυματισμό που υπέστη ο Ty Montgomery, δεν έχασε χρόνο στο να αρπάξει την ευκαιρία που του δόθηκε. To 182o pick του πέμπτου γύρου φιγουράρει ως υποψήφιος για αρκετές εβδομαδιαίες διακρίσεις όσον αφορά τους rookies, κι ίσως αποτελέσει τη μόνιμη λύση για το Green Bay στη θέση του running back. Ενάντια στην αρκετά ανανεωμένη άμυνα των Saints, o Jones έβρισκε λύσεις, ξέφευγε από αμυντικούς, και κατάφερε να έχει ίσως την καλύτερη απόδοση από Packer εκείνη τη μέρα, με 131 γιάρδες σε 17 προσπάθειες κι ένα εντυπωσιακό touchdown των 47 γιάρδων. Μένει να δούμε αν ακόμα κι από την καταρρακωμένη ομάδα των Packers, o Jones μπορέσει να ολοκληρώσει τη χρονιά με νούμερα που θα τον βάλουν στις καρδιές των Τυροκέφαλων και για τα επόμενα έτη.
⇓ Washington Redskins: Δεν είναι η χειρότερη ομάδα της NFC East, και πέρα από τον Josh Norman, δεν έχει υποστεί κάποιον μεγάλο τραυματισμό σε βασικό στέλεχος της ομάδας. Με το Dallas στο 3 – 3, που προσπαθεί να εκμεταλλευτεί την παρουσία του Ezekiel Elliott για όσο ακόμα μπορεί, και τη νίκη των προπορευόμενων στην NFC Seahawks ενάντια στους ελλειπείς Giants, οι Redskins έρχονταν από bye week κι είχαν μια μεγάλη ευκαιρία να ξαναμπούν στο κυνήγι της NFC East και να αποτελέσουν τροχοπέδη για τους ισχυρούς Eagles. Αυτό δεν έγινε ποτέ, κι ο Wentz, έστω και με μια πληθώρα πέναλτι για τους Αετούς, καθάρισε το παιχνίδι μέσα στη δεύτερη περίοδο. Είναι ίσως η τελευταία χρονιά που ο quarterback Kirk Cousins αγωνίζεται με την Washington, και με την ανταγωνιστικότητα που χαρακτηρίζει την υπόλοιπη NFC, στο κυνήγι των wild card θέσεων, η Washington ίσως να έχασε την ευκαιρία της να προκριθεί. Με αγώνες ενάντια στους Seahawks, Vikings, Saints αλλά και Broncos, oι Redskins ίσως θα πρέπει να ξεκινήσουν ήδη να δουν τι θα κάνουν με τη θέση του quarterback το 2018.
⇓ Cleveland Browns: Μια ομάδα του 0 – 7 δε θα έπρεπε να αμφισβητείται για το αν ανήκει στους Χαμένους, αλλά παρόλα αυτά, οι Browns είναι το ζωντανό παράδειγμα ότι ο πάτος ενός βαρελιού ενίοτε δεν έχει τέλος. Εναλλαγές στη θέση του quarterback προσπάθησαν, να κερδίσουν ματς σε παράταση δοκίμασαν, και σε τέσσερα ματς έχουν χάσει μόνο με διαφορά τριών πόντων. Σε όλη την άχαρη ιστορία της ομάδας του Cleveland, το μοναδικό φωτεινό τους σημείο από την έλευσή του ήταν ο Joe Thomas, o πολυβραβευμένος offensive tackle, ο οποίος δεν είχε χάσει snap από το 2007, σημειώνοντας μία από τις μακροβιότερες καριέρες χωρίς διακοπή. Η ρήξη του τρικεφάλου μυ έδωσε τέλος και σε αυτό το ευχάριστο σερί, και το Cleveland θα πρέπει να αντέξει το υπόλοιπο του χρόνου χωρίς έναν από τους βασικότερους παίκτες του. Η ερώτηση “μπορούν τα πράγματα να γίνουν χειρότερα;” φαίνεται να βρίσκει μόνιμα νέο νόημα με τους Browns.
⇓ Η επίθεση των Broncos: Οποιαδήποτε ομάδα θα έπρεπε να δουλέψει σκληρά για να ανταγωνιστεί τους Joey Bosa και Melvin Ingram, κι η αμυντική βοήθεια από παίκτες όπως ο Von Miller είναι πάντα ευπρόσδεκτη στο επιθετικό σύνολο. Όντας ξεκούραστοι, οι Broncos είχαν μια μεγάλη ευκαιρία να πάρουν ένα καλό προβάδισμα στη division, αντιμετωπίζοντας τους ασταθείς Chargers. Ο Trevor Siemian, που παρά το σκαμπανέβασμά του στο Μπάφαλο, ξεκίνησε με καλές προοπτικές τη σεζόν, αποδείχτηκε να είναι καταδικαστικά αναποφάσιστος κάτω από πίεση, γεγονός που μεταφράστηκε και στην ήττα από τους Giants, αλλά και στους 0 πόντους που σημείωσαν την περασμένη Κυριακή. Η offensive line δεν έχει αποδώσει τα απαιτούμενα, και σαν αποτέλεσμα υποφέρουν κι οι πολλαπλές επιλογές σε running backs, αλλά κι οι receivers.
Mε τον Siemian να χάνει την αίγλη που τον χαρακτήριζε τον Σεπτέμβρη, οι φίλαθλοι ήδη σκέφτονται τις εναλλακτικές λύσεις στη θέση του, με τα ονόματα των Brock Osweiler και Paxton Lynch να μπαίνουν ξανά στο προσκήνιο. Αναφορές δηλώνουν πως οι Broncos ήδη έβαλαν τον Lynch να συμμετέχει στις ομαδικές προπονήσεις, πράγμα που μπορεί να λέει πολλά ή και τίποτα. Το σίγουρο είναι πως πρέπει γρήγορα να βρεθεί λύση, αφού οι Oakland Raiders και Los Angeles Chargers ήδη δηλώνουν παρόν στην αναμέτρηση για τη δεύτερη (ή και πρώτη θέση) και την πρόκριση στα playoffs.
The Denver Broncos have been shut out for the first time since Nov. 22, 1992. #DENvsLAC pic.twitter.com/I1KsArIqhz
— Yahoo Sports (@YahooSports) October 22, 2017
Previous Post Νικητές και Χαμένοι: Week 6
Next Post Νικητές και Χαμένοι: Week 8
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.